KOMISIJOS REGLAMENTAS (EB) Nr. 2108/2004
2004 m. gruodžio 10 d.
iš dalies keičiantis Komisijos reglamentą (EB) Nr. 1420/2004, nustatantį, kokia dalimi galima patenkinti paraiškas gauti sušaldytos galvijų mėsos kvotos, numatytos Reglamente (EB) Nr. 1203/2004, importo teises ir numatantis tam tikrų importo teisių suteikimo administracines taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
atsižvelgdama į 2004 m. birželio 29 d. Komisijos reglamentą (EB) Nr. 1203/2004, atidarantį KN pozicijoje 0202 klasifikuojamos sušaldytos galvijienos bei KN pozicijoje 0206 29 91 klasifikuojamų produktų tarifinę kvotą ir numatantį jos administravimą (2004 m. liepos 1 d. -2005 m. birželio 30 d.) (2), ypač į jo 5 straipsnį,
kadangi:
(1)
Reglamento (EB) Nr. 1203/2004 1 straipsnyje KN kodais 0202 ir 0206 29 91 klasifikuojamiems produktams nustatomas 53 000 t kvotos kiekis ir šiems produktams Bendrijos importuotojai gali pateikti paraiškas dėl importo teisės.
(2)
Paraiškose nurodytos importo teisės viršijo Reglamento (EB) Nr. 1203/2004 1 straipsnyje nurodytą turimą kiekį, remiantis Reglamento (EB) Nr. 1203/2004 5 straipsniu, Komisijos reglamento (EB) Nr. 1420/2004 (3) 1 straipsniu buvo nustatytas paraiškose nurodytų importo teisių sumažinimo koeficientas.
(3)
Paskelbus pirmiau minėtą sumažinimo koeficientą, Jungtinė Karalystė ir Malta pranešė Komisijai, kad jų pranešimuose Komisijai dėl importo teisių paraiškų dėl pagal Reglamento 1203/2004 4 straipsnio 2 dalį buvo padarytos tam tikros administracinės klaidos, susijusios su to reglamento 3 straipsnyje nurodytais referenciniais kiekiais, kuriais remiantis turi būti nustatytas ūkio subjektų galimybės pasinaudoti kvota lygis.
(4)
Deklaruotų kiekių perviršių lyginant su deklaruotų kiekių trūkumu susidaro didesnis koeficientas, kurio pagrindu gali būti priimtos paraiškos dėl importo teisių.
(5)
Todėl Reglamento (EB) Nr. 1203/2004 5 straipsnyje nurodytas sumažinimo koeficientas perskaičiuojamas remiantis pataisytu bendruoju referenciniu kiekiu.
(6)
Reikėtų atitinkamai iš dalies pakeisti Reglamentą (EB) Nr. 1420/2004.
(7)
Importo teisių lygis kiekvienam ūkio subjektui, pateikusiam paraišką pagal Reglamentą (EB) Nr. 1203/2004, turėtų būti perskaičiuotas remiantis šiuo naujuoju koeficientu tik tuomet, kai ūkio subjektas tebėra suinteresuotas gauti daugiau teisių. Todėl turi būti nustatytos atitinkamos taisyklės.
(8)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1420/2004 1 straipsnis pakeičiamas taip:
„1 straipsnis
Kiekviena importo teisių paraiška, pateikta pagal Reglamento (EB) Nr. 1203/2004 4 straipsnio 1 dalį, yra priimama taikant 14,96825 % koeficientą nuo paraiškoje nurodytos importo teisės.“.
2 straipsnis
Padidinta importo teisių suma, nustatoma perskaičiavus tokias teises remiantis 1 straipsnyje nustatytu koeficientu, skiriama tik paprašius suinteresuotiems ūkio subjektams. Prieš paskiriant padidintą importo teisių sumą, suinteresuotas ūkinės veiklos vykdytojas kartu su prašymu palieka užstatą už tuos kiekius, kurie nustatomi taikant mutatis mutandis Reglamento (EB) Nr. 1203/2004 6 straipsnio 1 dalies nuostatą.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 10 d.